NETFLIXOVA DOKUMENTARNA SERIJA
20. OŽUJKA 1983., DVA DANA PRIJE UPORABE DIZALICE
Nakon provale u moj stan
zaključio sam da mi GPU i Bechtel žele poslati poruku.
Zaključio sam da mi govore da odustanem,
inače ću nastradati.
Rick mi je javio da mu je provaljeno u stan.
Lokalna policija nije bila pouzdana.
Nisam znao može li im vjerovati.
Javio sam se FBI-u i došli su na mjesto zločina.
Kad razgovaramo sa zviždačima iz nuklearne industrije,
znamo da su u opasnosti.
Ali Rick Parks nam je javio koliko je opasno upotrijebiti dizalicu
baš kad smo počeli otkrivati sve druge prijestupe
i moguće kažnjive povrede dužnosti u Three Mile Islandu.
Postojale su naznake da su cijelu priču o Three Mile Islandu,
još od nesreće,
uvelike zataškali tvrtka i NRC.
I tako su Rickove optužbe postale dio puno veće priče
koja je mogla uništiti nuklearnu industriju.
FBI je objasnio
da cijelo vrijeme istražuju nesreću
i htjeli su odgovore na neka pitanja kako bi lakše shvatili cijelu priču.
Ali moje je prvo pitanje bilo: „Trebam li maknuti svoje sinove odavde?”
Rekao je: „To bi bilo pametno s obzirom na sve što vam se sprema.”
I to me uvjerilo da hodam po tankom ledu.
Morao sam jako dobro razmisliti prije odluke da izađem u javnost.
Bojim se kao i svatko drugi.
Ali nisam imao izbora.
Da je ta dizalica pala i nekoga stajala života
ili izazvala širenje radijacije među stanovništvom,
više se ne bih mogao pogledati u ogledalo.
ZVIŽDAČ IZ THREE MILE ISLANDA
I znao sam da će me to stajati veze s B
jer ona nije htjela riskirati sigurnost sebe i svoje djece,
a bila je sigurna da će nas sve ubiti.
I moram reći da sam to smatrao opravdanim razlogom za brigu.
I tako, B je otišla svojoj mami u Harrisburg.
Bio je to težak prekid.
Mama nam je objasnila da će sve biti u redu.
Pitala sam je: „Zašto? Što je bilo? Voljeli ste se.”
STANOVNICA MIDDLETOWNA
A odgovorila mi je:
„Morala sam to učiniti.”
„Ali zašto?”
„Morala sam to učiniti.”
Tada nisam razumjela
da vjerojatno zadnji put da vidim Ricka.
Kad ste suočeni s odlukom,
morate je donijeti.
I za svoje odluke snosite posljedice.
Tako je i bilo.
Ali nije mi bilo lako.
22. OŽUJKA 1983., DAN UPORABE DIZALICE
Tog jutra, potpuno neispavana, morala sam osobno dostaviti Rickovu izjavu
NRC-u prije glasanja.
GAP
Tom je istovremeno održao konferenciju.
Ured za nadzor državnih tijela Instituta za političke studije…
GAP
…s ponosom zastupa g. Richarda Parksa.
G. Parks optužuje Bechtel i General Public Utilities
za odmazde i maltretiranje
nakon što su on i drugi otkrili velike prekršaje
kod veoma opasnih radnji.
Bechtel i GPU znali su da Rick može dokazati
da bi posljedice uporabe mosne dizalice
mogle izazvati taljenje i uništenje Istočne obale.
GPU
Zato su ga opovrgnuli na svojoj konferenciji.
…da sam uvjeren da je kod svih aktivnosti u drugom reaktoru
sigurnost bila na prvom mjestu.
PREDSJEDNIK GPU NUCLEARA
Ništa nije moglo izazvati veću podjelu od dvije tiskovne konferencije
s raspravom o očuvanju Istočne obale.
Često su se služili iznimno riskantnim prečacima.
Primjedbe g. Parksa
prihvatili smo i detaljno proučili.
U isto vrijeme dostavila sam izjavu agenciji.
Povjerenici su započeli žustru raspravu,
a onda je uslijedila pauza.
Ali bojala sam se da će agencija samo nastaviti
i reći da je to još samo jedan zviždač.
G. Parks imao je identično iskustvo
kao i mnogi drugi radnici iz industrije.
Dat ću mu riječ da opiše svoja iskustva.
Znao sam da će sigurnosni propusti u Three Mile Islandu
četiri godine nakon nesreće
značiti smrt nuklearne industrije.
Uvijek sam se zalagao za nuklearnu energiju.
I dalje se zalažem,
ali ne zalažem se za takav sustav upravljanja.
Ni u jednoj industriji, a kamoli nuklearnoj,
ne postoji isprika za ignoriranje problema
i vršenje pritiska na ljude koji su te probleme prijavili.
Zasad nisu rabili mosnu dizalicu?
Srećom, nisu.
Mislite li da ćete zadržati svoj posao?
Nije me briga.
Povjerenici NRC-a vratili su se u sobu.
Nismo znali što će biti.
Raspustili su sastanak i rekli:
„Nećemo dopustiti da se mosna dizalica koristi u čišćenju.”
Glasanje je završeno.
Rasplakala sam se.
Uspjeli smo spriječiti uporabu mosne dizalice.
Zaustavili smo ih.
Kad je priča završila u medijima, postalo mi je sasvim jasno
da je to problem golemih razmjera.
Bila sam jako zahvalna
jer sam znala da njegova odluka ima posljedice.
Srećom, Rick je ispravno postupio.
Rekao sam NRC-u da su mi prijetili.
Lake Barrett mi je osobno rekao da nema problema s dizalicom.
Čuo sam za konferenciju, ali nisam je gledao.
NRC-OV VODITELJ ČIŠĆENJA TMI-A
Da će se osvetiti svakomu tko kaže istinu, da su svi korumpirani i da je opasno.
Nisam čuo da je istjeran iz industrije ili bilo što slično.
Nisam čuo da ga nazivaju zviždačem.
Možda i jest. Ne znam.
Katkad ni ne znam što je zviždač
jer to često postanu emocionalne teme.
Ali što se mene tiče, čišćenje je bilo pitanje opće sigurnosti.
To je bilo najvažnije.
Uskoro nakon mog istupa najavljena je istraga kongresa
i uprava je pobjesnila!
Bili su stvarno ljuti.
Iz tadašnjeg stana preselio sam se
na drugu, nepoznatu adresu
zato što je tvrtka otpustila puno ljudi,
zaustavila sve radove i za to okrivila „besmislene tvrdnje Ricka Parksa”.
Zaustavili su sve radove na čišćenju
do završetka te istrage.
TRAVANJ 1983., ČETIRI GODINE NAKON NESREĆE
Zaključak prvih istraga nesreće bio je:
„Ovo je najgora komercijalna nesreća u povijesti SAD-a…
GLAVNA ODVJETNICA TMI ALERTA
…ali nitko nije umro. Idemo dalje.”
To nije priča Three Mile Islanda.
Kad je Rick Parks istupio,
broj povreda dužnosti za koje se saznalo tijekom saslušanja
bio je nevjerojatan.
Federalno povjerenstvo otkrilo je više od nesreće u TMI-u.
Upravitelji su falsificirali izvještaje o sigurnosti
kako ne bi morali gasiti reaktore.
DRŽAVNI ODVJETNIK
Metropolitan Edison optužen je za kažnjive radnje
i prekršaje koji su počeli tijekom 1978.
Prije završetka izgradnje
uprava je falsificirala važne podatke o stopi curenja
i uništavala je dokumente
da ne bi morala ugasiti elektranu.
Prema dokumentima predanima vlastima,
prije otvaranja elektrane 30. prosinca
dogodilo se više kvarova sigurnosnih sustava.
Jedan od ventila
koji su vjerojatno oštećeni zbog curenja
bio je ventil koji se zaglavio.
Mjesecima prije nesreće
upravitelji TMI-a prikrivali su curenja u rashladnom sustavu reaktora
državnim regulatornim tijelima te stvorili uvjete za katastrofu.
-Problem falsificiranja stope curenja… -Nisam na to obraćao pozornost.
Mislim, ne sjećam se…
Čuo sam za to i znao nešto o tome.
Nisam mislio da je to ključan faktor
koji je utjecao na nesreću.
Ne mogu vam reći ništa o tome.
Nisam čuo da je to bilo toliko važno, ali…
Državni je odvjetnik zbog tih kažnjivih povreda dužnosti
žestoko napao i tvrtku i sami NRC.
Nitko iz NRC-a nije ni pokušao otkriti uzrok problema.
NRC ne može osigurati prihvatljivu razinu sigurnosti
za nuklearne elektrane u zemlji.
I nažalost, NRC im je to dopustio.
Ne možete tumačiti pravila kako hoćete.
Ne možete falsificirati i uništavati dokumente.
Ne možete kršiti propise i zakon dok upravljate nuklearnom elektranom.
Otkrili smo i najgoru pogrešku
koja je jako ugrozila stanovništvo.
Tvrtka je namjerno lagala na prvi dan nesreće.
DAN NESREĆE, 13.50
Prvog dana u 13.50
začuo se glasan udarac
koji su čuli i osjetili svi u kontrolnoj sobi.
Ispustili su vodik u zaštitnu zgradu.
To je kao da uključite plinski roštilj,
ali ne stavite šibicu isti čas i onda odjednom plane.
To nije bila eksplozija. Nije bilo nadzvučnog udarnog vala.
Ali dogodilo se veliko zapaljenje vodika.
Bila je to eksplozija. Vodik je eksplozivan.
Na slikama se vide rastopljeni telefoni
i prevrnute bačve s uljem.
Ako je netko mislio da gorivo nije oštećeno,
nakon toga je mogao znati.
Što se ove nesreće tiče, ljudi većinom misle
da prvog dana nitko nije razumio što se događa.
To je potpuna neistina.
Prema svjedočanstvima operatera i rezultatima istrage,
kontrolna je soba znala za zapaljenje vodika.
Bila je to velika kriza,
minute su nas dijelile od stotina tisuća žrtava
i trajne kontaminacije radijacijom cijele središnje Pennsylvanije.
Ali odvjetnik tvrtke natjerao je više ljudi da promijene priču
i rekao je: „Ne, prvog dana nismo mislili da je zapaljenje vodika važna stvar.”
Ja to nisam znao.
VODITELJ ZAŠTITE OD RADIJACIJE
Moguće je da je već tada netko zbrojio dva i dva. Ne znam.
Čim smo čuli priču, mi iskusniji točno smo znali što je to,
ali kroz sustav analize nije došlo
do ljudi u kontrolnoj sobi koji su to mogli shvatiti.
Tvrtka je uporno umanjivala ozbiljnost nesreće dok se ona odvijala.
Elektrana je adekvatno sigurna.
Pitajte NRC. Oni bi sigurno poduzeli korake…
Sumnjam da je došlo do taljenja…
U početku je puno ljudi reklo istražiteljima
da su razumjeli što znači eksplozija vodika.
Da ona znači da se jezgra tali
i da bi mogla izaći velika količina radijacije.
Ali nitko to nije rekao guverneru.
GUVERNER PENNSYLVANIJE
Potencijalno smrtonosna razina radijacije prijetila je prvog dana,
dok su djeca hodala u školu i dok su ljudi obrađivali svoju zemlju.
Životi su im bili ugroženi, a nitko im to nije rekao.
Ne vjerujemo da je potrebna evakuacija Middletowna…
Još prvog dana nesreće trebali su pokrenuti evakuaciju.
Ali naravno, nisu.
UPORABA MOSNE DIZALICE, 24. SRPNJA 1984.
Sinoćnju fazu čišćenja reaktora čekali smo punih pet godina.
Ovo je dosad najveći korak u čišćenju.
Radnici su podignuli poklopac oštećenog reaktora
prvi put od nesreće 1979.
Mene su već bili otpustili kad su pokrenuli dizalicu.
Kad su je testirali, radila je.
Kad su krenuli dizati glavu reaktorske posude, pokvarila se.
Dizalica se više puta zaustavila,
i to nakon brojnih popravaka.
Da su to učinili godinu prije,
tko zna kakva je to mogla biti katastrofa.
Vjerojatno nikad u životu nisam odahnuo s takvim olakšanjem.
Zato u nuklearnoj industriji nisu dopuštena brza rješenja.
Nakon toga Bob Arnold je dao ostavku
zbog dvojbi oko integriteta uprave,
a glavi agent NRC-a u elektrani, Lake Barrett, također je dao ostavku.
Bit ću savršeno jasan. Nisam dao ostavku.
To nije istina. Mislim, tražio sam i dobio premještaj.
Učinio sam to zbog sina, da može ići u srednju školu u Marylandu.
Uglavnom, moj…
Moj odlazak nije imao veze
s tim događajima i dizalicom
koliko ja znam.
SVIBANJ 1985., ŠEST GODINA NAKON NESREĆE
NRC bi sljedećeg tjedna mogao glasovati
o uključenju neoštećenog reaktora u Three Mile Islandu u Pennsylvaniji.
GPU tvrdi da je prvi reaktor,
koji nije oštećen u nesreći, potpuno sigurno ponovno pokrenuti.
Cijevi su popravljene, a operateri obučeni.
Ploča za praćenje radijacije…
Čak i nakon saznanja o optužnici protiv tvrtke,
NRC i tvrtka činili su sve što su mogli
zbog straha da je ta nesreća uništila industriju
i željeli su pokrenuti prvi reaktor
da pokažu da se mogu oporaviti.
Vlasti Pennsylvanije i lokalno stanovništvo
čvrsto se protive tome.
U BOGA VJERUJEMO, ALI U TMI NE
Znali smo da su lagali i koliko je bilo opasno.
Odlučili smo učiniti sve što možemo…
STANOVNICA MIDDLETOWNA
…da ostane zatvorena.
Činim ovo za svoj dom i za svoju djecu.
Mi smo mame i tate, imamo djecu i unučad.
Nismo statistika. Mi smo ljudi.
U ovoj zemlji dotada nije bilo komercijalne nuklearne katastrofe.
Bili smo prvi i trebali su nam garantirati da ta tvrtka više neće proraditi.
STANOVNICA MIDDLETOWNA
Operateri TMI-a pokazali su poboljšanja vrijedna sto milijuna dolara
zbog kojih elektrana može proraditi,
dok njihovi protivnici kažu da ne posustaju.
Ta elektrana odlučuje o životima,
a ja se neću predati bez borbe.
Ta je tvrtka izazvala najgoru komercijalnu nesreću
u povijesti nuklearne energije.
Ni u što me neće uvjeriti.
NE POKREĆITE TMI
Dok se istina godinama otkrivala,
rastao je nedostatak povjerenja
koji i dalje progoni nuklearnu industriju.
Ovo je bila povijesna prekretnica.
PREDSJEDNIK TMI ALERTA
Pokretanje Three Mile Islanda simbol je opstanka nuklearne energije u Americi.
Vodila se žestoka bitka oko pokretanja Three Mile Islanda.
GPU je dao sve od sebe.
Doveli su admirala Rickovera, oca nuklearne mornarice,
u Three Mile Island.
On je imao velik utjecaj na više povjerenika NRC-a
i industriju općenito
te je dao svoj blagoslov za pokretanje Three Mile Islanda.
Mogao bih živjeti…
Sredite mi stan u ovoj zgradi i rado ću u njemu živjeti.
Ali mislili smo da ga neće pokrenuti
s obzirom na količinu dokaza da ti ljudi nemaju ni resurse
ni sposobnosti za sigurno upravljanje.
Hoćete li kriminalcu dati nuklearnu elektranu?
NRC
GLASANJE O POKRETANJU PRVOG REAKTORA, 29. SVIBNJA 1985.
Mislim da su veće greške u upravljanju koje su postojale 1979. ispravljene.
-Tko glasa za? -Ja.
-Ima li koga protiv? -Ne.
Ubojice! Vi ste nacisti i ubojice!
-Molim vas… -Ubijate našu djecu! Ubojice!
Mislim da smo obavili posao zbog kojeg smo se okupili…
Nesreća u drugom reaktoru bila je traumatična za stanovništvo.
Tu nema sumnje.
Jesu li teško prihvatili pokretanje prvog reaktora? Jesu.
Glasali smo protiv!
Prosvjedi kod Three Mile Islanda
započeli su nekoliko sati nakon odluke o ponovnom pokretanju.
Ali proveden je iscrpan, višegodišnji, jako skupi postupak
kojim je sigurnost elektrane zajamčena.
Bila sam u stanju šoka.
Doslovno sam bila u stanju šoka.
Nisam mogla vjerovati.
Nakon što je tvrtka optužena za varanje,
laganje i falsificiranje stope curenja…
Ali u redu je. I dalje mogu upravljati elektranom.
Cijeloj su zajednici rekli:
„Vi niste važni.
Nije važno kako se osjećate, što radite ni gdje živite.
Važnije je da mi zaradimo.”
Ne postoji prihvatljiv izgovor za to.
Osim toga, poslije smo saznali
da je admiral Rickover bio kompromitiran
time što je GPU donirao 380 000 dolara
njegovoj obrazovnoj zakladi.
Osim toga, prema admiralovu sinu Robertu
njegov je otac bio klinički senilan
kad je podržao Three Mile Island.
Osobno mislim da nisu smjeli dopustiti ponovno pokretanje prvog reaktora.
I drago mi je što admiral Rickover ne može čuti
da se ne slažem s njim.
Industrija je otkrila
da možete lagati, varati, falsificirati dokumente,
zastrašivati i maltretirati zaposlenike,
biti osuđeni za zločin
i svejedno dobiti dozvolu da upravljate nuklearnim reaktorom.
To je poduka Three Mile Islanda.
Otkako je Three Mile Island opet proradio 1985.,
tjeskoba izazvana nesrećom i dalje je u zraku.
Suočene s nevidljivom prijetnjom,
zajednice su ozbiljno zabrinute za svoju sigurnost.
Kad sam otišao,
u glavi sam se pokušao što više udaljiti od tog mjesta.
Ali nisam ga zaboravio i nisam se oporavio.
I povremeno me i dalje muči.
Boli me duša što sam to morao proživjeti
da bih odradio posao koji nam je zadan, a to je zaštita javnosti.
Ljudi moraju znati što se dogodilo lokalnom stanovništvu.
S čime se oni i dalje nose.
I kako čak i nakon 40 godina pokazuje svoje ružno lice.
NRC i tvrtke izdali su nas
jer se nisu htjeli suočiti s posljedicama.
Velika tajna Three Mile Islanda jest koliko je zapravo radijacije izašlo,
ali dobar dio podataka nije prošao rigoroznu znanstvenu analizu.
NUKLEARNI INŽENJER
Kad se taljenje dogodilo,
nije postojalo povijesno uporište o postupanju.
Agencija za nuklearnu sigurnost nije imala pravi, organizirani plan.
Većina radijacije ispuštena je u prva tri dana,
ali nisu imali opremu za praćenje visoke radijacije.
I tako se moglo samo nagađati
koliko je radijacije zapravo izlazilo u okoliš.
Državno ministarstvo zdravstva
obećalo je da će obaviti zdravstveno istraživanje
za sve stanovnike u krugu od osam kilometara od otoka.
Dok su obavljali to istraživanje, nitko nam se nije javljao.
Paula se javili prijateljici iz susjedstva
koja je radila na istraživanju.
Rekla je: „Rekli su mi da ti nisi u krugu od osam kilometara.”
A to je živa laž.
S koje god točke otoka gledali,
mi smo u krugu od osam kilometara.
Zato sam se jako zabrinula zašto nas nisu uključili u istraživanje.
Bojao sam se zbog radijacije kojoj sam bio izložen.
Godinama su pratili moje stanje.
Srećom, nije bilo dugotrajnih posljedica.
GLAVNI KEMIČAR
Stoga, imali smo sreće.
Prema mojem mišljenju, nuklearne je industrija propustila
svoju najbolju priliku za odnose s javnosti.
Mogli su reći:
„Dogodila se najgora moguća stvar
i nitko nije bio izložen razinama radijacije
koje bi mogle imati bilo kakve biološke posljedice.”
Započeli su u krugu od 30 km.
Nije bilo naznaka abnormalne incidencije raka.
U 1985. Ministarstvo zdravstva pokušalo je osloboditi tvrtku krivnje,
ali nitko normalan ne bi odmah nakon nesreće zaključio
da nije bilo negativnog učinka.
Rak od radijacije ne nastaje tako. Postoji razdoblje mirovanja.
I tako cijeli život živite s mračnom sjenom u mislima:
„Hoće li mi ovo nauditi ili me ubiti?”
I što je još važnije,
to može utjecati na vaš DNK, a time i na živote vaše djece.
Mojem je mužu nakon nesreće dijagnosticiran Hashimotov sindrom,
bolest koja napada štitnjaču.
Endokrinolog ga je pitao živi li možda blizu Three Mile Islanda.
Mislila sam da mojoj djeci nema spasa.
Stvarno sam to mislila.
Nedavno je moja najmlađa kći
dobila fibromiom maternice težine 4,5 kg.
Problem raka u zajednici
osobno me pogađa.
I ja sam imala rak.
Moja je unuka s 18 godina imala ne-Hodgkinov limfom.
Jako mi ih je žao.
Stvarno. To su bili dobri ljudi.
Mislim da te bolesti nemaju veze s Three Mile Islandom.
Oni misle da imaju.
I to se mišljenje neće promijeniti.
Vodeći stručnjak za incidenciju raka u zajednici oko Three Mile Islanda
istražio je razinu radijacije
i smjer vjetra koji je puhao uz rijeku Susquehanna.
Incidencija raka bila je dva do tri puta viša
u području radijacije
u usporedbi s okolnim brežuljcima na kojima je nije bilo.
Možete li naći pojedinca
koji će vam ispričati priču koja vjerojatno nije znanstveno potvrđena?
Da, naravno.
Možete ga naći i snimiti lijepu emisiju
koja će uplašiti ljude i donijeti vam gledanost.
Ali to će biti smeće.
Prije nekoliko godina
sve odavde, moja ruka, oko grudi
i sve do zdjelice bilo je pokriveno limfomom.
U slučaju Nikki trebale su godine
da se manifestiraju posljedice radijacije
kojoj je bila izložena kao djevojčica.
I sasvim sam siguran da je njezin rak
rezultat izlaganja radijaciji iz Three Mile Islanda.
Oprostite.
Mogu li samo pitati…
Naravno.
Kakav je to kašalj?
To je…
S ove strane lica nemam žlijezde slinovnice
ni limfne žlijezde.
Katkad se počnem gušiti, pa ne mogu govoriti
ni disati dok to ne iskašljem.
Od čega vam je to?
Od raka. Raka grla.
Mislim da sam ga dobio zbog svog posla,
ali i pušio sam.
Uvijek postoji to „ali”
zbog kojeg ne možete biti sigurni.
Zato NRC-u sve može proći.
TMI je ispustio golemu količinu radijacije.
Zbog previše ljudi koji imaju previše simptoma
uvjeren sam da su razine radijacije bile tolike
da su ostavile dugotrajne biološke posljedice
koje poslije mogu izazvati rak.
Nemoguće je zanemariti traumu koju su neki trpjeli 40 godina
i grad koji se mora oporaviti.
Kad mi se Rick javio,
mislim da mi je htio reći: „Vrijeme je.
Vrijeme je da ispričamo priču.”
Bok, mala.
Izgledaš odlično.
Žao mi je za tvoju mamu.
Ajme meni.
Svih ovih godina nisam vidjela Ricka.
Čim je saznao da sam imala rak,
javio mi se.
Mislim da je Three Mile Island ključan dio mog života
još otkako sam prvi put stupio na taj otok
i stvarno bih volio da nije tako.
I meni je isto tako.
Koliko si dugo u remisiji?
Već dvije godine.
Bio je to jako dugačak put.
-Kao što i sam znaš. -Pa, da.
Grozno je.
Je li itko pitao tebe ili mamu što mi se dogodilo nakon što sam istupio?
Jednog dana samo sam nestao.
Mama je rijetko o tome pričala.
-Znala sam samo da se boji. -Strašno se bojala.
Srce mi se u životu slomilo samo dvaput.
Jednom zbog mame mojih sinova
i jednom zbog tvoje mame.
Bio sam u rasulu. Tvoja me mama do zadnjeg časa preklinjala da šutim.
Zato što je kao i ja znala
da ću to skupo platiti.
To mi je uništilo život.
Definitivno je uništilo i tvoj život.
Ako ga nije uništilo, onda ga je definitivno pošemerilo.
I da smo tvoja mama i ja našli način
da se izvučem iz tog nereda
bez izlaska u javnost, učinio bih to.
Ali ništa nisam uspio smisliti.
-Jesam li budala? -Ne.
Ti si moj junak.
Hrabar si.
Jako mi puno značiš.
Mislim da nakon svih ovih godina
radiš ispravnu stvar.
I žao mi je što ti je to uništilo život.
Osoba ne bi smjela trpjeti kolateralnu štetu
zato što se trudila učiniti ispravnu stvar
iz ispravnih razloga.
Volim te, mala.
Kao mnogi starci, imao sam priliku razmisliti o svemu.
I sve što mi se ondje dogodilo
promijenilo je moj pogled na svijet i na druge ljude.
Ali ako me danas pitate
je li se isplatilo stvoriti ovu silu…
Nesreća se dogodila u Černobilu u Ukrajini.
Ne zna se koliku je trajnu štetu taj radioaktivni oblak već uzrokovao…
1986.
…ali puno je gora od incidenta u Three Mile Islandu 1979.
Sutra će biti deset godina od suočavanja s noćnom morom Three Mile Islanda.
1989.
Otada u SAD-u nije naručena nova komercijalna nuklearna elektrana.
Kao što se pokazalo, čovjek je arogantan.
Misli da može stvoriti što god želi
i da to može podnijeti najgore prirodne katastrofe.
To je netočna pretpostavka.
Zbog eksplozije u reaktoru Fukushima nakon razornog potresa i tsunamija…
2011.
…ljudi se boje nuklearne katastrofe.
Postavlja se pitanje mogu li se buduće katastrofe spriječiti.
Nuklearna elektrana Three Mile Island službeno je zatvorena…
2019.
…a za to su okrivili druge, konkurentske izvore energije.
Iako se elektrana zatvara,
čišćenje od milijardu dolara trajat će još desetljećima.
Čujte, ja i dalje vjerujem u mogućnosti nuklearne energije.
Svaka zemlja morat će ulagati u tehnologije čiste energije.
U sljedećih deset godina ugasit će se više nuklearnih elektrana u SAD-u
i udio proizvodnje struje past će s 21 na 7 %.
Energetska kriza današnjice traži rješenja i moramo računati na nuklearnu energiju.
Ali nikad nećemo imati održivu nuklearnu industriju u ovoj zemlji
dok ne riješimo problem zarade.
Zarada ne smije biti ispred nuklearne sigurnosti.
I zato nimalo ne žalim.
Da se ista stvar ponovi, opet bih to učinio
znajući kakvu ću cijenu platiti
i znajući da je to mogao biti kraj nuklearne industrije.
Čekao sam 37 godina da ispričam ovu priču.
I eto.
Od nesreće u 1979.
u SAD-u je dozvoljena izgradnja svega dvaju novih reaktora.
Uz sigurnosne probleme, proračun je premašen za milijarde dolara.
Reaktori nisu otvoreni.
Pitali smo NRC i Met-Ed
jesu li namjerno uskraćivali podatke o nesreći.
First Energy, tvrtka vlasnica Met-Eda, odbila je dati komentar.
NRC je odgovorio da su izjave koje je dao za vrijeme i nakon nesreće
„bile utemeljene na neovisnoj analizi tada najboljih dostupnih podataka”
te tvrdi da „pitanja štetnog učinka radijacije
na ljudski, životinjski i biljni svijet
nisu bila izravno povezano s nesrećom”.
Prijevod titlova: Domagoj Južnić